**Parma FC** (aikaisemmin **AC Parma**) on parmalainen jalkapalloseura, joka pelaa kaudella 2022-2023 Italian toiseksi korkeimmalla sarjatasolla Serie B:ssä. Joukkue perustettiin vuonna 1913 nimellä *Verdi FC* Giuseppe Verdin mukaan, mutta nimi vaihdettiin jo saman vuoden lopussa kauden päätteeksi Parma FC:ksi. Nimi vaihtui AC Parmaksi vuonna 1970, kun kaksi parmalaisjoukkuetta yhdistyi. Vuoden 2004 talousvaikeuksien jälkeen seuralle tuli uusi omistaja ja nimi vaihtui jälleen Parma FC:ksi. Seuran lempinimiä ovat mm. *Gialloblu* (keltasiniset) ja *Crociati* (ristiretkeläiset).

Seura oli vajonnut 1960-luvulla puoliammattilaissarjoihin, kun se vuoden 1970 seurafuusion jälkeen palasi takaisin ammattilaissarjoihin. Serie A:han se nousi kuitenkin ensimmäisen kerran vasta kauden 1989–1990 päätteeksi. Samoihin aikoihin *Tanzin* perheen omistama *Parmalat*-yhtiö alkoi investoida seuraan merkittäviä summia. Tämän jälkeen Parma FC nousi poikkeuksellisen nopeasti Serie A:n huipulle. Se kuului koko 90-luvun ajan Serie A:n kärkijoukkueisiin, mutta mestaruutta se ei onnistunut voittamaan. Paras saavutus oli toinen sija kaudella 1996–1997. Eroa mestariin jäi vain yksi piste. Erilaisissa cup-kilpailuissa Parma FC kuitenkin menestyi hyvin. Kauden 2003–2004 aikana Parmalatin taloudelliset ongelmat heijastuivat myös seuraan ja näytti siltä, että se saattaisi ajautua konkurssiin. Taloudelliset ongelmat näkyivät myös pelikentällä ja kaudella 2004–2005 Parma FC oli pudota Serie B:hen. Sen onnistui säilyttää sarjapaikkansa vasta uusintaottelussa Bologna FC 1909:a vastaan. Kauden 2005–2006 päätteeksi Parma FC sijoittui Serie A:ssa kymmenenneksi, mutta Italian jalkapalloskandaalin vuoksi sijoitus nousi lopulta seitsemänneksi ja seura pääsi UEFA Cupiin. Kaudella 2006–2007 seuran sijoittui Serie A:ssa 12:nneksi ja kauden 2007–2008 päätteeksi se putosi Serie B:hen sijoituttuaan pääsarjassa 19:nneksi.

Visiitti Serie B:ssä jäi kuitenkin vain yhden kauden mittaiseksi, ja kakkossijan myötä seura palasi keväällä 2009 pääsarjatasolle.

Maaliskuussa 2015 Parma FC julistettiin konkurssiin. Seura on ollut koko kauden taloudellisissa vaikeuksissa, eikä se ole pystynyt osallistumaan kahteen vierasotteluun rahojen puutteen takia. Tämän jälkeen seura perustettiin uudelleen ja se pelasi kaudella 2015–2016 Serie D:ssä. Kolmen suoran sarjanousun myötä joukkue nähtiin taas Serie A:ssa kaudella 2018–2019.

Saavutukset
-----------

* Italian Cup: 1991–92, 1998–99, 2001–02
* Italian Super Cup: 1999
* Uefa Cup: 1994–95, 1998–99
* Cup-voittajien Cup: 1992–93

Entisiä ja tunnettuja pelaajia
------------------------------

|  |  |  |  |  |
| --- | --- | --- | --- | --- |
| * Brasilia Adriano
* Italia Marco Amelia
* Argentiina Abel Balbo
* Italia Simone Barone
* Italia Antonio Benarrivo
* Italia Gianluca Berti
* Italia Manuele Blasi
* Italia Emiliano Bonazzoli
* Italia Cesare Bovo
* Italia Matteo Brighi
* Ruotsi Tomas Brolin
* Italia Alessandro Budel
* Italia Gianluigi Buffon
* Italia Fabrizio Cammarata
* Italia Fabio Cannavaro
* Italia Paolo Cannavaro
* Italia Benito Carbone
* Italia Marcello Castellini
* Italia Enrico Chiesa
* Argentiina Hernán Crespo
 |   | * Italia Daniele Degano
* Italia Aimo Diana
* Ranska Martin Djetou
* Italia Marco Donadel
* Italia Massimo Donati
* Italia Matteo Ferrari
* Italia Emanuele Filippini
* Ranska Sebastién Frey
* Italia Davide Furlan
* Italia Alberto Galuppo
* Italia Alberto Gilardino
* Slovakia Vratislav Gresko
* Belgia Georges Grün
* Italia Filippo Inzaghi
* Brasilia Júnior
* Ranska Sabri Lamouchi
* Italia Roberto Massaro
* Ranska Johan Micoud
* Serbia Savo Milošević
* Kolumbia Johnnier Montaño
 |   | * Romania Adrian Mutu
* Japani Hidetoshi Nakata
* Italia Renato Olive
* Argentiina Ariel Ortega
* Argentiina Gabriel Oyola
* Italia Alessandro Pierini
* Italia Filippo Porcari
* Italia Alessandro Potenza
* Italia Alessandro Rosina
* Kroatia Anthony Šerić
* Italia Vincenzo Sicignano
* Italia Tonino Sorrentino
* Bulgaria Hristo Stoitškov
* Turkki Hakan Şükür
* Brasilia Taffarel
* Ranska Lilian Thuram
* Argentiina Juan Sebastián Verón
* Belgia Johan Walem
* Romania Ianis Zicu
* Italia Gianfranco Zola
 |

Lähteet
-------

1. ↑  Sami Nieminen: Italian Serie A:ssa pelaava Parma ilmoitti virallisesti konkurssistaan  19.3.2015. Ilta-Sanomat. Viitattu 19.3.2015.
2. ↑  Mercy Njueh: New Parma set for Serie D  28. heinäkuuta 2015. futaa.com.  Arkistoitu 11.12.2015. Viitattu 10.12.2015. (englanniksi)

Aiheesta muualla
----------------

* Virallinen kotisivu

  

ItaliaSerie B 2023–2024
Ascoli • Bari • Brescia • Catanzaro • Cittadella • Como • Cosenza • Cremonese • Feralpisalò • Lecco •  
Modena • Palermo • Parma • Pisa • Reggiana • Sampdoria • Spezia • Südtirol • Ternana • Venezia

Luettelo Serie B:n voittajista • Serie B:n maalikuninkaat